
BESZÁMOLÓ
Az orvosi ügyelet 2012. évi tevékenységéről

1. Bevezetés

Az egészségügyi ellátás folyamatos működtetésének egyes szervezési kérdéseiről szóló 47/2004 ESzCsM rendelet értelmében „a háziorvosi, házi gyermekorvosi (a továbbiakban együtt: háziorvosi) feladatok rendelési időn kívüli ellátására ügyeleti szolgálatot kell szervezni, illetve azt központi ügyelet útján kell ellátni.”

Berettyóújfalu, Bakonszeg, Bihardancsháza, Bihartorda, Darvas, Furta, Gáborján, Hencida, Mezősas, Nagyrábé, Sáp, Szentépterszeg, Vekerd és Zsáka települések területén az alapellátási orvosi ügyeletet Berettyóújfalui központtal központi orvosi ügyelet formájában feladatellátóként külső szolgáltató, a Debreceni székhelyű Orvosi Ügyelet Nonprofit Kft., az érintett önkormányzatokkal kötött szerződés alapján biztosítja. 
Az Orvosi Ügyelet Nonprofit Kft. 1999. óta működő egészségügyi szolgáltató társaság, melynek fő profilja az alapellátási ügyeletek szervezése és működtetése, de fekvőbeteg ellátó intézmények osztályinak és osztályos ügyeleteinek biztosításában és sürgősségi ellátásban is részt vesz. Jelenleg is ellátja a váci Jávorszky Ödön Kórház fekvőbeteg ellátó osztályainak ügyeleteit illetve biztosítja a kapcsolódó képalkotó diagnosztikai hátteret, közreműködik a jászberényi Szent Erzsébet Kórház és a hatvani Albert Schweitzer Kórház egyes osztályinak nappali és ügyeleti működtetésében. A sürgősségi ellátás tekintetében a karcagi Kátai Gábor Kórház Sürgősségi Betegellátó Osztályát működteti. 

Fő profilja, az alapellátási ügyeletek tekintetében jelenleg 7 megyében (Hajdú-Bihar, Jász-Nagykun-Szolnok, Heves, Pest, Fejér, Komárom-Esztergom, Budapest) 18 ügyeleti központból 99 település közel 530.000 lakosának alapellátási ügyeleti szolgáltatását biztosítja (Aszód, Balmazújváros, Berettyóújfalu, Bicske, Biharkeresztes, Budapest I-XII. kerület, Budapest XVI. kerület, Derecske, Esztergom, Hajdúböszörmény, Hatvan, Hosszúpályi, Kaba, Komádi, Mezőtúr, Nádudvar, Püspökladány, Túrkeve központokkal). Fentieken túl Társaságunk az országban egyedülálló módon sürgősségi ellátást biztosító, ún. telepített mentőtiszti készenlétet is működtetett Biharnagybajom területén, melynek célja a Sárrét déli részén fekvő, nehezen megközelíthető települések lakosságának magas színvonalú, szakszerű ellátását a lehető leggyorsabban, már az Ügyelet illetve Mentőszolgálat kiérkezését megelőzően megkezdeni. A telepített mentőtiszti készenlétben közreműködő mentőtisztek speciális képzettségükből adódóan kiemelkedően magas színvonalon voltak képesek a központi ügyeletek működését kiegészíteni, és sürgős szükség esetén a beteg gyors, hatékony, szakszerű és eredményes ellátását biztosítani. Sajnálatos módon a bizonytalan jogszabályi környezet és az elégtelen finanszírozási feltételek miatt mentőtiszti készenlétünk működtetését 2012-ben fel kellett függesztenük, meggyőződésünk azonban hogy a magasan kvalifikált egészségügyi szakdolgozóknak az egészségügy valamennyi területén, így az alapellátási ügyeletekben is a jövőben kiemelt szerepe lesz, tekintettel az orvosok tekintetében fennálló jelentős humán erőforrás hiányra. Mentőtisztjeinket jelenleg az Országos Mentőszolgálattal Hajdú-Bihar megye területén közösen működtetett diszpécserszolgálatban mint koordinátorokat, a Kátai Gábor Kórház sürgősségi betegellátó osztályán és alapellátási ügyeletinkben mint ápolókat foglalkoztatjuk tovább, készen állva a jogszabályi és finanszírozási feltételek kedvező változása esetén ismételten önálló ellátóként történő alkalmazásukra. 
2. Az Orvosi ügyelet Nonprofit Kft. stratégiája és alapelvei az alapellátási ügyeletek működtetésével kapcsolatosan

2.1.  Humán erőforrás az alapellátási ügyeletekben.

Az alapellátási ügyelet jogszabályokban meghatározott célja az egészségügyi ellátás folyamatos működtetésének egyes szervezési kérdéseiről szóló 47/2004. (V. 11.) ESzCsM rendelet 15. § (2) értelmében: „Ügyeleti szolgálat a háziorvosoknak a sürgős - a következő rendelési időig nem halasztható - orvosi tevékenységek elvégzése céljából szervezett szolgálata”. Ennek megfelelően ügyeleteinkben alapvetően minden munkakörben tapasztalt, a sürgősségi betegellátásban jártas, korszerű ismeretekkel rendelkező közreműködők alkalmazására törekszünk, hiszen a háziorvosi ügyelet működése a gyakorlatban jelentősen eltér az alapellátás működésének jellegétől. Az alapellátási ügyelet annak ellenére, hogy az alapellátás része, nem tekinthető a háziorvosi rendelés 24 órás meghosszabbításának, hanem jellegéből adódóan szakmai értelemben sokkal inkább a sürgősségi betegellátás és mentés jellegzetességei érvényesülnek.

Orvosok tekintetében törekszünk az ellátás jellegének és sokszor fizikailag is nehéz voltának figyelembe vételével dinamikus és terhelhető kollégák alkalmazására, azonban az orvosok esetében észlelhető jelentős humán-erőforrás hiány miatt ez sokszor nagy nehézségek árán oldható csak meg. Az orvosok tekintetében észlelhető humán-erőforrás hiány oka összetett. Az orvosi életpálya a pályaválasztás során a fiatalok körében egyre kevésbé perspektivikusnak értékelt hivatás, tekintettel több más pályához képest a diploma megszerzéséhez majd a szakvizsgákhoz szükséges relatíve hosszú időre, nagy befektetett energiába, jelentős költségbe, hosszú megtérülési időbe, valamint az egészségügy alulfinanszírozottságára, az egészségügyi dolgozók jelentős szellemi és fizikai túlterheltségére, a szakma évek óta kedvezőtlen irányba változó társadalmi megítélésére és az egyre gyakrabban észlelhető valós fizikai fenyegetettségre egyaránt. Az egyetemekről kikerülő friss diplomás szakemberek egyre nagyobb része a későbbiekben egyáltalán nem kapcsolódik be a tényleges gyógyító tevékenységbe, míg a tényleges gyógyításban részt vevő jól képzett, korszerű orvosi ismeretek birtokában levő, dinamikus, terhelhető, nyelveket beszélő fiatal orvosok külföldi migrációja igen komoly mértékű. A humán erőforrás hiány az alapellátási ügyletekben még súlyosabb a fent részletezett általános okok mellett a fekvőbeteg ellátó intézményekben végzett ügyeleti tevékenységgel elérhető lényegesen magasabb jövedelem, a kórházi ügyeletekhez képest az alapellátási ügyeleti telephelyekre történő hosszabb időt igénybe vevő, költségesebb, nehezebb kijutás, valamint az alapellátási ügyeleti tevékenység szellemileg, de fizikailag is megterhelő volta miatt, hiszen a kórházi ügyeletekkel szemben területi ellátási is biztosítani kell nemegyszer igen nehéz körülmények között. A humán erőforrás hiány kezelésére Társaságunk komplex stratégiát működtet. Humán erőforrás divíziónk komoly erőket fordít a szakmailag jól képzett, terhelhető, dinamikus, emberileg is rátermett orvosok felkutatására, és a már ügyeletben dolgozó kollégák megtartására. Az alapellátási ügyeletek elégtelen finanszírozása ellenére is igyekszünk versenyképes juttatásokat biztosítani, és kiemelt figyelmet fordítunk a pontos kifizetésekre. Az ügyeleti beosztások elkészítése során maximálisan igyekszünk figyelembe venni a közreműködők kéréseit mind az egyes ügyeleti telephelyek, mind az ügyeleti napok, mind az ügyeleti volumen tekintetében egyaránt. Folyamatos konzultációs lehetőséget biztosítunk közreműködő orvosaink számára az esetleges szakmailag nem teljesen egyértelmű helyzetek esetén. Orvosaink szakmai fejlődését mind továbbképzések támogatásával, mind saját szervezésű tanfolyamok és kongresszusok szervezésével igyekszünk elősegíteni. A tényleges munkavégzés kapcsán komoly figyelmet fordítunk a megfelelő munkakörülmények biztosítására, törekszünk az ügyeleti helyiségek komfortossá tételére, megbízható ügyeleti gépkocsik beszerzésére, korszerű, könnyen kezelhető, megbízható műszerek alkalmazására, a kötelezően előírtnál lényegesen nagyobb mennyiségű és többféle terápiás készítmény korlátozás nélküli használatának biztosítására. Ugyanakkor orvosainktól el is várjuk a magas szakmai színvonalú és empatikus munkavégzést, melyet folyamatosan ellenőrzünk. Fontos és kiemelendő tény, hogy Társaságunk az ügyeletekben szigorúan és kizárólag a jogszabályokban meghatározott képzettséggel és végzettséggel rendelkező orvosok munkavégzését tartja elfogadhatónak. Fent részletezettek segítségével még a jelenlegi humán erőforrás hiányos környezetben is magas szakmai színvonalat képviselő orvosokat tudunk ügyeleteinkben biztosítani, melyet jól mutat az a tény, hogy a 2012 év során Társaságunk által nyújtott több mint 50.000 ellátással kapcsolatosan hatósági vagy jogi eljárás egyetlen esetben sem indult! 
Szakdolgozók tekintetében szintén sürgősségi ellátásban jártas közreműködők foglalkoztatására törekszünk, hiszen alapvető elvárás az ügyeleti munka során, hogy a szakdolgozók az ellátásba aktívan képesek legyenek bekapcsolódni tekintettel az ellátások alapvetően sürgősségi jellegére, hiszen a sürgősségi ellátások során aktívan közreműködő szakdolgozó nélkül az ügyeletes orvos önmagában nem képes kellőképpen hatékony ellátás biztosítására. Gépkocsivezetőinktől is elvárjuk a megfelelő sürgősségi jártasságot, és figyelembe véve azt, hogy kritikus szituációk lényegesen gyakrabban fordulna elő területi ellátás során, mint az ügyeleti rendelőben, az ügyeletes gépkocsivezetők esetében alapvetően ápolói vagy mentőtiszti képzettséggel is rendelkező gépkocsivezetőket alkalmazunk. Szakdolgozók tekintetében is maximálisan ragaszkodunk a hatályos jogszabályoknak mindenben megfelelő, megfelelő végzettséggel és képzettséggel rendelkező közreműködők alkalmazásához. 

2.2. Tárgyi feltételek.

Az alapellátási ügyeletek működtetése során szükséges minimumfeltételek jogszabályban rögzítettek, melyeket az egészségügyi szolgáltatások nyújtásához szükséges szakmai minimumfeltételekről rendelkező 60/2003. (X. 20.) ESzCsM rendelet szabályoz. Az Orvosi Ügyelet Nonprofit Kft. az általa működtetett valamennyi központi orvosi ügyelet esetében maradéktalanul biztosítja a jogszabályokban előírt feltételek teljes körű megvalósulását, illetve fenti rendeletben meghatározott feltételek teljesítésén felül további jelentős forrásokat biztosít az ügyeletek magas szakmai színvonalú, stabil működtetéséhez.

Az ügyeletek működéséhez szükséges helyiségek tekintetében alapvető törekvésünk, hogy az a jogszabályokban meghatározott feltételeken túl mind az ügyeleten megjelenő betegek számára a komfortos várakozási és ellátási, az ügyeletben közreműködők számára pedig megfelelő tartózkodási lehetőséget biztosítson. Fentiek megvalósítása ugyanakkor számos esetben komoly nehézségeket okoz, tekintettel arra, hogy az ügyeleti helyiségek a legtöbb esetben nem képezik Társaságunk tulajdonát, hanem bérleti szerződésen keresztül biztosítottak. Állagmegóvásuk, felújításuk, karbantartásuk így csak az épület tulajdonosával való együttműködés során biztosítható, melyben azonban Társaságunk is aktív szerepet vállal. Figyelembe véve azt, hogy az ügyeleti helyiségek a legtöbb esetben jóval a jelenleg vonatkozó jogszabályok hatályba lépése előtt épültek, a kubatúra nem minden esetben teszi lehetővé a helyiségek legoptimálisabb elhelyezését. Ugyanakkor a jelenleg hatályos jogszabályoknak és szakmai célszerűségnek megfelelően törekszünk az ügyeleti helyiségek megfelelő helyeken történő elhelyezésére. Több telephelyünk esetében az Országos Mentőszolgálattal közös épületben helyezkedik el az ügyelet, ami a két szolgáltató szoros együttműködését hatékonyan biztosítja, lehetővé teszi a beteg azonnal a megfelelő progresszivitási szintű szolgáltató által történő ellátását, mentési igény esetén a kiérkezési idő jelentős csökkenését, szükség esetén pedig a két szolgáltató kapacitásának összevonását, és biztonsági szempontból is kedvező helyzetet eredményez, figyelembe véve a sajnálatos módon az ügyeleti személyzettel szemben növekvő számban előforduló atrocitásokat. Az Országos Mentőszolgálattal (is) közös épületben működő ügyeletet üzemeltetünk Hajdúböszörmény, Balmazújváros, Derecske és Esztergom esetében. A hatályos jogszabályok értelmében újonnan létesített mentőállomás esetén a központi ügyelettel közös épületben történő elhelyezés kötelező, ez mutatja a jogalkotó által is támogatott törekvést. A szakmai célszerűség jegyében több telephelyünkön is a területileg illetékes kórház épületén belül helyezkedik el az ügyelet, a sürgősségi betegellátó osztályokkal szoros együttműködésben szolgáltatunk, mely szintén igen hatékony együttműködési lehetőséget biztosít a betegutak lerövidítése révén. Így a beteg szintén egyből a megfelelő szolgáltató által kerül ellátásra, ami rövidíti a várakozási időt és növeli a betegellátás biztonságát. Fenti rendszer szintén igen hatékonyan működik Berettyóújfalu, Mezőtúr és Hatvan ügyeleteink tekintetében. A sürgősségi betegellátó osztályokkal való szoros együttműködés szintén a jogalkotó által is támogatott törekvés, melyet szakmai célszerűsége miatt Társaságunk is messzemenően támogat.

Tekintettel arra, hogy az alapellátási ügyeletek egyszerre biztosítják az ügyeleti rendelőben történő ellátás mellett a területi ellátást is az Országos Mentőszolgálattal részben párhuzamosan, az ügyeleti ellátás szempontjából az ügyeleti gépkocsik szerepe kiemelkedő. Egységes gépkocsiparkot a gazdasági célszerűség ellenére sem lehetséges kialakítani, hiszen minden egyes ügyeleti központ esetében figyelembe kell venni az ellátandó terület sajátosságait, és az annak leginkább megfelelő gépkocsi biztosításával lehetséges a leghatékonyabb ellátás biztosítása. Gépjárműparkunk folyamatos felújítása és cseréje 2012.-ben is zajlott. Alapelv, hogy az ellátás jellegét figyelembe véve lehetőség szerint benzin üzemű, fix vagy kapcsolható összkerék hajtású gépkocsikkal szolgáltatunk, hogy a szilárd burkolattal nem rendelkező helyszínek megközelítése is biztosított legyen. Több telephely esetében terepjáró gépjárművek üzemeltetése szükséges. A megbízható és biztonságos gépjárművek biztosítása közreműködőink biztonsága szempontjából is igen fontos, hiszen az ügyeleti helyszínek megközelítése veszélyes üzem, sok esetben nagy forgalomban, rossz útviszonyok, nehéz fény- és időjárási viszonyok között a lehető legrövidebb időn belül, sokszor megkülönböztető jelzés használatával kell közlekedni. 2012. évben ugyanakkor személyi sérüléssel járó balesetünk nem fordult elő, de a kisebb anyagi kárral járó balesetek jelentős költségeket jelentettek Társaságunk számára, illetve esetenként a jelentés tartalék gépjármű kapacitás ellenére is nehézséget okozott a csere gépjárművek biztosítása. A csereautók biztosítása azonban minden esetben 2 órán belül megtörtént, mely időszakban is az Országos Mentőszolgálattal együttműködve a betegellátás folyamatosan biztosított volt. Több telephelyünk esetében a gépjármű az adott telephely igényeit és sajátosságait figyelembe véve megkülönböztető jelzéssel ellátott, melyhez Társaságunk a szükséges képzettséggel rendelkező gépjárművezetőket biztosítja. Megkülönböztető jelzéssel ellátott jármű üzemel Hajdúböszörmény, Derecske, Balmazújváros, Hatvan, Mezőtúr, Budapest I-XII kerület, Esztergom és Bicske telephelyeinken, és megkülönböztető jelzéssel ellátott csereautót is állomásoztatunk központi irodánkban. 

Az ügyeleti ellátás során használt eszközök, orvostechnikai berendezések esetében kiemelendő, hogy a legkorszerűbb eszközök beszerzését folyamatosan végezzük. Így 2012-ben 12 új félautomata defibrillátor és 14 új EKG berendezés beszerzése történt meg. A beszerzett Zoll defibrillátorok igen korszerű berendezések, üzemeltetésük gazdaságos, hiszen speciális akkumulátorok helyett kereskedelmi forgalomban kapható egyszerű elemekkel működtethetőek, rendkívül megbízható és felhasználóbarát készülékek. Használatuk során a legfrissebb protokollok szerint magyar nyelven utasítják felhasználójukat a megfelelő lépések kivitelezésére, ráadásul az egyéb készülékekkel szemben az 5 évente változó protokolloknak megfelelően menürendszerük frissíthető, így mindig a leghatékonyabb módon képesek az újraélesztést szolgálni. Külön előnyük, hogy oktatási célra is átalakítás nélkül használhatóak, így orvosaink és szakdolgozóink oktatása saját eszközeinkkel teljes mértékben valósághű körülmények között, az eredeti szituációban is használt eszközzel megoldható. A beszerzett EKG berendezéseink szintén igen korszerű eszközök, segítségükkel valamennyi telephelyünkön egységes műszerparkot alakíthatunk ki. A beszerzett új készülékek képesek a regisztrátumok digitális tárolására, mely összhangban áll az egészségügyi adatokkal kapcsolatos jogszabályokban foglaltakkal. A korábbi készülékek használata során a hőírásos regisztrátumok néhány év alatt a technológiából adódóan elhalványodtak, ezért azok szkennelt vagy fénymásolt archiválása volt szükséges. Jelen készülékeink segítségével már primeren digitalizált formában történő tárolásuk is megvalósítható, és a primeren digitalizált formában is megtörténő adatrögzítés a nem egyértelmű esetekben az azonnali konzultációs lehetőséget is megteremti. Mindezek ellenére ismételten megkezdtük a transztelefonikus EKG készülékek beszerzésével kapcsolatos tárgyalásokat, melyet néhány évvel korábban már szorgalmaztunk, de akkor finanszírozás hiányában a rendszer forgalmazója nem tudta azt biztosítani. Jelenleg remény van a rendszer 2013-ban valamennyi telephelyünkön történő kialakítására, melynek lényege az, hogy az EKG jelet a készülék telefonon keresztül kardiológiai centrumba továbbítja, ahol azt dekódolva az EKG-t nagy tapasztalattal rendelkező kardiológus szakorvos értékeli. A rendszer előnye nem elsősorban a bizonytalan esetekben történő konzultáció, hiszen ügyeletes orvosaink az EKG regisztrátumok értékelésében szintén komoly tapasztalattal rendelkeznek, hanem a centrumban történő kezelést szükségesség tevő esetek azonnali, primeren történő centrumba történő utalásának lehetőségének megteremtése. Így a betegút szintén jelentősen rövidíthető, és a fenti, jellemzően magas időfaktorú kórképek esetében a speciális beavatkozások jelentősen hamarabb elvégezhetőek, ami adott esetben akár a beteg életben maradását, és jelentősen jobb későbbi életminőségét biztosíthatja! Az orvosi ügyeletekben használt eszközök tekintetében Társaságunk folyamatosan végzi a meglevő eszközök karbantartását és az előírt időközönként történő műszaki felülvizsgálatát. Társaságunk kizárólag jó minőségű, megbízható, érvényes felülvizsgálati idejű műszerekkel való szolgáltatást tartja elfogadhatónak! A javíttatások és műszaki felülvizsgálatok idejére minden telephelyünkön cserekészüléket biztosítunk. Fenti intézkedések hatására 2012.-ben egyetlen alkalommal sem fordult elő orvostechnikai eszköz betegellátás közben történő meghibásodása.

Az ügyeletekben használt gyógyszerek tekintetében a jogszabályokban kötelezően előírt 20 féle készítmény helyett 45 készítmény használatát biztosítjuk. Ügyeleteinkben kizárólag a Társaságunk által biztosított eszközök és gyógyszerek használata megengedett, nagy figyelmet fordítva a rendszeresített készítmények megfelelő mennyiségben történő rendelkezésre állására. Társaságunknál nem rendszeresített, lejárt vagy bizonytalan eredetű készítmény felhasználására nem kerülhet sor. Orvosaink mindennemű korlátozás nélkül használhatják a Társaságunk által biztosított eszközöket és gyógyszereket, azonban a megfelelő indikációban történő, takarékos és célszerű felhasználásukat minden esetben ellenőrizzük. Annak ellenére, hogy jelenleg is a kötelezően előírt készítmények több mint kétszeresét biztosítjuk az ügyeleteinkben, 2013-ban további jelentős bővítéseket tervezünk a felhasználható gyógyszerek tekintetében, mely részben új készítményekkel történő bővítést, részben pedig a már meglevő, döntően injekciós készítmények hasonló hatóanyag tartalmú, egyéb beviteli formájú változatainak rendszerbe állítását jelenti. A felhasználható készítmények listájának bővítésével tovább emelhető a betegellátás biztonsága és színvonala, az injekciós módon bevihető hatóanyagok egyéb, alternatív úton bejuttatható formáinak biztosítása pedig a betegek számára komfortosabb gyógyszerelést, szakmai szempontból pedig az injekciós potenciális szövődmények esélyének csökkenését eredményezi.
2.3.  Együttműködés az Országos Mentőszolgálattal.

Az ügyeleti betegellátás szakmai színvonalának, és a minimális számú betegpanaszok további csökkentésének céljából központi ügyeleteink esetében törekszünk az Országos Mentőszolgálattal közös diszpécserszolgálat működtetésére. Fenti rendszer lényege, hogy a telefonos megkereséseket minden esetben az Országos Mentőszolgálat területileg illetékes Irányítócsoportjának speciális ezen feladatra kiképzett mentésirányítói fogadják, akik számítógépes támogatás mellett speciális protokollok segítségével a szükséges adatok felvételét követően közvetlenül döntenek és intézkednek a feladat megfelelő progresszivitási szintű szolgáltatónak történő átadásáról. Így lehetőségük van közvetlenül a megfelelő szintű mentőegység riasztására, a feladat ügyeletnek megfelelő időjelzéssel az aktuális kapacitás figyelembe vételével történő átadására, személyes vagy az ügyeletes orvos bevonásával történő tanácsadásra, a beteg ügyeleti rendelőbe vagy a legközelebbi időpontban a megfelelő szakellátásra vagy alapellátásba történő irányítására egyaránt, de rendkívüli esetekben lehetőség nyílik a különböző szolgáltatók kapacitásának egy esethez történő összevonására is, amennyiben a rendelkezésre álló adatok alapján erre szükség lehet. A rendszer alkalmas a különböző szolgáltatók átmeneti kapacitás hiányának esetén a feladatok dinamikus kezelésére, így az ügyelet leterheltsége esetén mód van az Országos Mentőszolgálat által történő segítségnyújtásra, illetve a mentési kapacitás átmeneti hiánya esetén az ügyelet által történő segítségnyújtásra, valamint a szolgáltatók kapacitásának összevonására egyaránt. A rendszer tehát igen hatékonyan szolgálja a betegellátás magas színvonalának és biztonságának fokozását, adott esethez a lehető legrövidebb időn belül a megfelelő progresszivitási szintű, kompetens szolgáltató biztosítását. Társaságunk által működtetett központi ügyeletek tekintetében Balmazújváros, Berettyóújfalu, Bicske, Biharkeresztes, Derecske, Esztergom, Hajdúböszörmény, Hosszúpályi, Kaba, Komádi, Nádudvar és Püspökladány tekintetében fenti rendszer már igen kedvező tapasztalattal évek óta működik. Aszód, Hatvan, Mezőtúr és Túrkeve esetében megszervezésük már folyamatban van, és várhatóan már 2013-ban fenti telephelyeinken is beindul.

3. Az orvosi ügyelet működésével kapcsolatos általános tapasztalataink

Az évek óta változatlan finanszírozási szerkezet és a drasztikusan növekvő költségek ellenére is elmondható, hogy 2012-ben is sikeresen biztosítottuk az Orvosi Ügyelet Nonprofit Kft. által működtetett valamennyi alapellátási központi ügyelet gazdaságilag stabil, szakmailag magas színvonalú működését. Ez ugyanakkor igen jelentős áldozatvállalást kívánt mind Társaságunk, mind a vele kapcsolatban álló, az ügyeletben aktívan részt vevő Közreműködők, mind az érintett Önkormányzatok részéről. A finanszírozás legalább reálértéken tartása (inflációt követő módosítása) nélkül azonban már az ügyeletek működtetése válhat bizonytalanná. 

A 2012. év során figyelembe véve valamennyi alapellátási ügyeletünk teljesítményét és a mentőtiszti készenlét által ellátott betegeket is, összesen 61.961 ügyeleti betegellátás történt. Az ellátott esetek 64,0%-a (39.641 eset) az ügyeleti rendelőben, 35,1 %-a a beteg lakóhelyén/tartózkodási helyén (21.744 eset), 0,9%-a egyéb helyszínen vagy közterületen történt (576 eset). Az ellátott esetek 81,2%-a felnőtt (50.667 eset), 18,2%-a 18 éven aluli volt (18,2%). Az összes ellátott eset 9189 14,8%-a került magasabb szintű ellátási igény miatt továbbküldésre fekvőbeteg ellátó intézménybe (9.189 eset). 

Továbbra is problémát jelent az ügyeleti ellátást nem megfelelő indikációval igénybe vevők jelentős száma. A sürgős szükség körébe tartozó egyes egészségügyi szolgáltatásokról az 52/2006 (XII.28.) EüM rendelet, míg az egészségügyi ellátás folyamatos működtetésének egyes szervezési kérdéseiről a 47/2004. (V.11.) ESzCsM rendelet rendelkezik. A 47/2004 ESzCsM rendelet értelmében „ügyeleti szolgálat a háziorvosoknak a sürgős – a következő rendelési időig nem halasztható – orvosi tevékenységének céljából szervezett szolgálata”. 2012-ben a korábbi éveknek észlelhetőekkel azonos, 60% körüli arányban történt továbbra is utólag a fenti kritériumoknak nem megfelelő ügyeleti megjelenés. Ez jelentős terhelést jelent az ügyeleti személyzet számára, késlelteti és veszélyezteti a valóban sürgős esetek ellátását és a működtető Önkormányzatok számára is indokolatlan költségeket eredményez. Adott panaszokkal a megfelelő időben, megfelelő progresszivitási szintű ellátó igénybe vétele azonban nem csak gazdasági érdek, ugyanis ügyeleti időben lényegesen kevesebb, és nehezebben elérhető az orvosaink rendelkezésre álló diagnosztikus és terápiás lehetőségek száma, amelyek elvégzése munkaidőben nem jelent problémát. Ügyeleti időben teljes mértékben elérhető és megoldható az életveszélyes, súlyos állapotú betegek teljes körű ellátása, de az egyszerű megbetegedések, ismert betegségek gondozása munkaidőben, az alap és szakellátásban kell megtörténjen. 

A rendelőn kívül, elsősorban lakóhelyen, tartózkodási helyen történő ellátások nagy száma is jelentős problémaként jelentkezett 2012-ben is, még annak ellenére is, hogy az Országos Mentőszolgálattal közösen működtetett központi diszpécserszolgálatok esetében (Balmazújváros, Berettyóújfalu, Bicske, Biharkeresztes, Derecske, Esztergom, Hajdúböszörmény, Hosszúpályi, Kaba, Komádi, Nádudvar és Püspökladány) a lakáson történő ellátások számának némileg alacsonyabb a közös diszpécserszolgálat nélkül működő telephelyekhez képest. Összes telephelyünk mutatóit figyelembe véve elmondható, hogy a lakáson történő ellátások száma a korábbi évek növekvő tendenciáját követően lényegében stagnál (a lakáson történő ellátások aránya 2010-ben 32,9 %, 2011-ben 36,0 %, 2012-ben 35,1% volt). Sajnálatos módon 2012-ben is jelentős számban észleljük, hogy az ügyelet házhoz hívása szociális, de gyakran kényelmi szempontok alapján történik. A 47/2004 ESzCsM rendelet értelmében ugyanis „az ügyeletet teljesítő orvos orvosi ellátásban részesíti (…) hívásra otthonában, tartózkodási helyén a fekvőbeteget, sérültet”. Sokszor tapasztaljuk, hogy olyan beteg lakáson történő ellátását kérik, akinek a rendelőbe való bejuttatása egyébként állapotát, szociális helyzetét, lakhelye megközelíthetőségét is figyelembe véve megoldható lenne. Természetesen biztosítjuk a fekvőbetegek és súlyos állapotú betegek tartózkodási helyen történő ellátását, de a lakáson történő ellátás időigénye a rendelőben történő ellátáshoz képest akár 3-20-szoros is lehet! Figyelembe kell venni a helyszínen történő betegellátás időigénye során a gépkocsival történő előállást, a felszerelés gépkocsiba történő bepakolását (a gyógyszerek és eszközök gépkocsiban tárolása szakmai és biztonsági okokból sem megengedhető: az infúzió megfagyhat, a gépkocsit feltörhetik, a kábító hatású készítmények biztonságos tárolása nem megoldható stb.), a helyszínre vonulást időigényét, a felszerelés lakásba történő bevitelét, a nem optimális vizsgálati körülményekből adódó időtöbbletet, a megfigyelés időigényét a beavatkozásokat követően, a felszerelés visszapakolását a gépkocsiba, a visszautat, a gépkocsi beparkolását, a felszerelés visszahordását a rendelőbe. Mindezek mellett a rendelőben 3 fő (de egyes ügyeletek esetében akár 4 fő: orvos(ok), ápoló, gépkocsivezető), míg területen csak 2 fő (orvos, gépkocsivezető) áll az ellátás során rendelkezésre, és a rendelőben elvégezhető diagnosztikus és terápiás beavatkozások mennyisége és minősége is meghaladja a helyszínen történő beavatkozásokét. Figyelembe kell venni azt is, hogy a Mentőszolgálat igénybevétele esetén a helyszínre érkező mentőegységet az ügyeletnek meg kell várnia, míg a rendelőben való ellátás során a beteg szakdolgozó által történő folyamatos megfigyelése és észlelése a fektető helyiségben megvalósítható, miközben a mentőre várakozva az ügyeletes orvos további betegeket is el tud látni. Munkatársaink felkészültsége, ügyeletünk felszereltsége természetesen lehetővé teszi, hogy lakáson, nehéz körülmények között is maximális ellátást biztosítsunk a rászorulók számára, azonban a fentiekre tekintettel fontos, hogy az ügyelet házhoz hívása, a háznál történő betegellátás csak a valóban indokolt esetekben történjen meg!

Tekintettel arra, hogy az ügyelet sürgősségi jelleggel működik, a betegek sem a rendelőben, sem helyszínen nem érkezési/bejelentési sorrendben, hanem sürgősségi sorrendben kerülnek ellátásra. Azaz a várakozók közül leghamarabb a legsúlyosabb állapotú beteg kerül ellátásra. A sürgősségi sorrend felállítása az ügyeletes orvos feladata a rendelkezésére álló információk alapján, a szakma szabályainak megfelelően. Az Országos Mentőszolgálattal közösen működtetett diszpécserszolgálatok esetében azonban az illetékes Irányítócsoport mentésirányítója határozza meg az ellátás időjelzését az ügyeletes orvostól kapott információk alapján az aktuálisan a rendelőben ellátásra várakozó betegek számát és állapotát is figyelembe véve. A felállított sürgősségi sorrend azonban folyamatosan újraértékelésre kerül, amennyiben újabb beteg érkezik, vagy a várakozó betegek állapotában változás áll be. A sürgősségi sorrend célja, hogy a rendelkezésre álló kapacitások optimalizálásával az ellátásra várakozó betegek a lehető leghamarabb, a megfelelő progresszivitási szinten kerüljenek ellátásra.


Fontos jellemző, hogy ügyeletes orvosaink 2012-ben az ügyeleten megjelenő betegek átlagosan 14,8%-át utalták kórházba további vizsgálatok és ellátás céljából. Ez a továbbküldésre került betegek aránya tekintetében egy korábbi jelentősebb növekedési tendenciát követő gyakorlatilag stagnáló értéket jelent (2010-ben 14,5%, 2011-ben 15,3%, 2012-ben 14,8%). Az alacsony beutalási arány nagyrészt az indokolatlan megjelenések következménye, hiszen az ellátott esetek közel 85%-a esetében nem szükséges további azonnali, magasabb progresszivitási szintű ellátás igénybevétele. Részben azonban orvosaink felkészültségét jelzik: számos esetben már a rendelőben illetve a beteg lakásán megtörténnek olyan diagnosztikus eljárások és terápiás beavatkozások, melyek miatt korábban a beteget kórházba utalták volna (EKG vizsgálat, vérnyomás beállítás, egyszerűbb szívritmus zavarok kezelése, infúziós folyadék- és elektrolit pótlás, sebellátás, kötéscsere, katéter csere stb.).


A társszolgáltatókkal való együttműködésünk optimálisnak mondható. A mentőszolgálattal való együttműködésünk példaértékű, telephelyeink nagy részén már működik a közös hívásfogadás és irányítás, melyet a közeljövőben a Semmelweis Tervben foglalt irányelveknek megfelelően valamennyi telephelyünkre tervezünk kiterjeszteni, különös tekintettel a már működő közös diszpécserszolgálatokkal kapcsolatban szerzett pozitív tapasztalatainkra is. Az ügyeleten egy időben jelentkező több sürgős ellátást igénylő beteg esetén a Mentőszolgálat biztosítja az azonnali -orvosi vizsgálatot megelőző- mentést. Ugyanakkor szükség esetén ügyeletünk is átveszi a feladatot a Mentőszolgálattól, illetve biztosítja gyógyszer, eszköz és humán erőforrását, amennyiben a Mentőszolgálatnál nem áll rendelkezésre megfelelő időn belül, megfelelő szintű mentőegység egy adott beteg ellátásához. Több esetben is sikeresen hajtottunk végre újraélesztéseket, és közúti baleseteknél is rendszeresen kérik ügyeletünk segítségét, ami szakmai felkészültségünk elismertségét jelzi. A fogadó kórházakkal is jó kapcsolatokat ápolunk, törekszünk az ügyelet sürgősségi osztály melletti elhelyezésére, amennyiben erre lehetőség van. Ez optimalizálja a betegutakat, a sürgős ellátást igénylő betegek az ügyelet érintése nélkül ellátásra kerülhetnek a sürgősségi osztályon, ugyanakkor lehetőség van a sürgősségi ellátást nem igénylő betegek ügyeletre irányítására, ami csökkenti a sürgősségi osztály leterheltségét. Az ügyeletünk által kórházban utalt eseteket szinte kivétel nélkül indokoltnak tartják, helyszíni ügyeleti ellátásukat pedig magas színvonalúnak ismerik el. 

4. Az ügyelet működése a Berettyóújfalui Központi Orvosi Ügyelet ellátási területéhez tartozó települések területén

Berettyóújfalu, Bakonszeg, Bihardancsháza, Bihartorda, Darvas, Furta, Gáborján, Hencida, Mezősas, Nagyrábé, Sáp, Szentépterszeg, Vekerd és Zsáka települések területén az alapellátási orvosi ügyeletet Berettyóújfalui központtal központi orvosi ügyelet formájában feladatellátóként külső szolgáltató, a debreceni székhelyű Orvosi Ügyelet Nonprofit Kft., az érintett önkormányzatokkal kötött szerződés alapján biztosítja. 
A szolgáltató biztosítja a Társulásban résztvevő 14 település közel 28.000 lakosának ügyeleti ellátását. Ugyanakkor nagy számban történik egyéb településeken bejelentett állandó lakhellyel rendelkező, és esetenként külföldi állampolgárok ellátása is. Az ügyeletben felnőtt és gyermekkorú betegek ellátása egyaránt megtörténik, külön felnőtt és gyermek ügyeleti ellátás nem működik. A szolgáltató éppen ezért törekszik a sürgősségi eljárásban jártas, tapasztalt közreműködő orvosok alkalmazására, biztosítva azonban a lehetőséget helyi háziorvosok közreműködésére is, amennyiben erre igény van. Helyi háziorvosoknak azonban kötelező érvénnyel nem kell részt venniük az ügyeleti szolgálatban.

A berettyóújfalui ügyeletben 1 fő orvos, 1 fő mentőtiszt, 1 fő ápoló és 1 fő ápoló-gépkocsivezető, a biharnagybajomi mentőtiszti készenlétben 1 fő mentőtiszt önállóan teljesít szolgálatot. A rendelőben jelentkező betegek ellátását az orvos az ápoló segítségével, a területi betegellátást az ápoló-gépkocsivezető segítségével végzi. Amennyiben az orvos területen történő betegellátást végez, a rendelőben az ügyeletes ápoló fogadja a betegeket, szükség esetén kompetenciaszintjének megfelelően ellátásukat megkezdheti, elsősegélyben részesítheti, a Sürgősségi Betegellátó Osztály vagy a Mentőszolgálat segítségét kérheti. Amennyiben az orvos területen történő ellátást végez, és sürgős beavatkozást igénylő hívás érkezik, azonnal a helyszínre indul. Amennyiben az orvos az új hívás helyszínétől nagy távolságban tartózkodik, lehetőség van a mentőtiszt azonnali helyszínre indítására, aki megkezdi a betegellátást az orvos vagy Mentőszolgálat helyszínre érkezéséig. Az ügyeletben 2 ügyeletes gépkocsi üzemel, melyek közül az egyiket az orvos és a gépkocsivezető használ, a másikkal szükség esetén a mentőtiszt önállóan vonul a helyszínre. Az ügyeleti gépkocsik megkülönböztető jelzéssel ellátottak, a szolgáltató gondoskodik az ezzel kapcsolatos teendőkről, a jogszabály által előírt szolgáltatónál (KPM) és időközönként történő műszaki vizsgáztatásról, a megkülönböztető jelzés használatával kapcsolatos adminisztratív teendőkről, a gépkocsi üzemeltetéséhez szükséges végzettséggel (PÁV I.) rendelkező ápoló-gépkocsivezetők  és mentőtisztek alkalmazásáról. 

Az ügyeleti rendelő Berettyóújfaluban az Orbán Balázs tér 1. szám alatt, a gróf Tisza István Kórház Sürgősségi Betegellátó Osztályának területén található. Az ügyeleti rendelő Sürgősségi Osztályon történő elhelyezése több szempontból is szerencsés. Amennyiben egy időpontban több, súlyos állapotú beteg jelentkezik ellátásra, lehetőség van a két szolgáltató humán erőforrás és tárgyi eszközeinek közös felhasználására a gyors és szakszerű ellátás érdekében. Ugyanakkor számos alkalommal a Sürgősségi Osztályon egyszerűbb, nem sürgősségi ellátást igénylő panaszokkal jelentkező betegek az orvosi ügyeletre irányíthatóak, így a Sürgősségi Osztály indokolatlan terhelése csökkenthető. Amennyiben viszont az ügyeleten jelentkezik súlyos állapotú beteg, az azonnal a Sürgősségi Osztályra irányítható, ahol késlekedés nélkül ellátásban részesülhet. Ráadásul a szállításához sem kell a Mentőszolgálatot igénybe venni, így a Mentők folyamatosan készen állhatnak egy esetleges területen történő újabb betegellátásra. Az Orvosi Ügyelet Kft és a Gróf Tisza István Kórház Sürgősségi Osztályának együttműködése országos szinten is előre mutató és példaértékű.

Intézeti ellátásra ügyeleti időben Berettyóújfaluban, a Gróf Tisza István Kórházban van lehetőség. Speciális esetekben azonban, amennyiben a szükséges beavatkozások elvégzésére helyben nincs lehetőség (pl. szívinfarktus, szélütés speciális esetei stb.) lehetőség van a betegek speciális beavatkozások elvégzésére képes centrumokban történő elhelyezésére. A betegeket ekkor a fogadó intézménnyel történő előzetes telefonos konzultációt követően az Országos Mentőszolgálat eset/rohamkocsi vagy mentőhelikopter igénybevételével főként a Debreceni Egyetem Orvos- és Egészségtudományi Centrumának megfelelő Klinikájára szállítja. Ügyeletünk szakmai felkészültségét mutatja, hogy több esetben ezen ellátások megszervezése már a beteg lakásán megtörténik, és szállítása egyből a végleges fogadó intézetbe történhet, megspórolva ezzel a területileg illetékes kórházba szállítással, az ottani vizsgálatokkal eltöltött időt. Mivel ezen esetekben sokszor a szükséges speciális beavatkozások elvégzése csak meghatározott időn belül lehetséges, ügyeletes orvosaink felkészültsége a betegek számára igen nagy jelentőséggel bír. 

A mentést az Országos Mentőszolgálat végi. Az érintett Önkormányzatok lakosságának ellátását alapvetően Berettyóújfalu, de szükség esetén esetenként Püspökladány, Biharkeresztes, Szeghalom, vagy Debrecen mentőállomások biztosítják. Valamennyi mentőállomáson mentőgépkocsi illetve eset/rohamkocsi is folyamatosan elérhető, illetve mentőhelikopter bevetésére is lehetőség van. 

Az Országos Mentőszolgálattal való együttműködés keretében 2011 szeptemberétől a korábban az ügyeletre érkező telefonos bejelentések fogadását Hajdú-Bihar megyében az Országos Mentőszolgálat területileg illetékes Irányítócsoportjának mentésirányítói végzik. A mentésirányítók a bejelentések fogadására, a szükséges adatok felvételére és az ellátás megszervezésére speciálisan kiképzett egészségügyi szakdolgozók, akik az Országos Mentőszolgálat informatikai hálózatának és országosan egységes protokolljainak felhasználásával igen hatékonyan és gyorsan képesek a megfelelő progresszivitási szintű ellátás megszervezésére. Az együttműködés keretein belül az ügyeleti gépkocsik felszerelésre kerültek helyzetmeghatározásra alkalmas eszközökkel, mely segítségével az irányítócsoport munkatársai mindig pontosan ismerhetik a gépkocsi aktuális tartózkodási helyét, melynek segítségével a feladatok ellátási sorrendjének szervezése hatékonyan megoldható. Az Országos Mentőszolgálat biztosítja a kapcsolattartáshoz szükséges gépkocsiba épített és hordozható rádiókat egyaránt. A kapcsolattartás biztosításához Társaságunk mobiltelefon készülékeket biztosít az ügyeletes ápolónak és ügyeletes orvosnak egyaránt. A közös diszpécserszolgálat működésének költségeit Társaságunk biztosítja az Országos Mentőszolgálattal kötött szerződés alapján.

5. Az orvosi ügyelet 2012. évi működésének főbb statisztikai jellemzőit az alábbiakban foglaljuk össze.
5.1. Módszerek.


A központi orvosi ügyelet működésének statisztikai elemzéséhez használt adatok elsődleges forrását az ambuláns betegellátási programunkban (Oxidoki) az egyes ellátások kapcsán rögzített adatok képezték. A statisztikai elemzések során az országos értékeket vizsgálva csak az alapellátási orvosi ügyeleti eseteket vettük figyelembe, a mentőtiszti készenlét által ellátott eseteket nem, ezért az országos értékek elemzése során a korábban ismertett átlagos értékektől - melyek a mentőtiszti ellátásokat is figyelembe veszik – némileg eltérő mutatókat láthatunk.

A lakosság arányos paraméterek vizsgálata során a lakosságszám meghatározásához a KSH nyilvánosan elérhető helységnévkönyvében szereplő adatokat használtuk fel. Ezen adatok az egyes vizsgált paraméterek elemzése során jól használhatóak és lehetővé teszik az egyes ügyeleti központok tekintetében az egyes adatok összevetését. Ugyanakkor az ügyeleti finnszírozás szempontjából használt lakosságszámok tekintetében az egyes települések esetében lényeges különbségek adódhatnak, ezért a KSH lakosságszám adatai csak az ügyeleti mutatók elemzésére alkalmasak! 

Az egyes paraméterek lakosság arányos formában történő kifejezése lehetővé teszi ezen paraméterek összehasonlítását az országos értékekkel illetve az ügyeleti központ egyes településeinek tekintetében is, és jól használható az ügyeleti terhetelés objektív kifejezésére is. A lakosság arányos mutatók az 1000 lakosra jutó ellátást fejezik ki (eset/1000 lakos/év), mely az adott ügyeleti központhoz/településhez kapcsolódó éves esetszám és az adott ügyeleti központ/település lakosságszáma alapján határozható meg. 

A statisztikai elemzések az adatok megoszlásának meghatározását követően t-próba segítségével történtek. Az elemzés során az összehasonlíthatóság végett a lakosság arányos paramétereket vizsgáltuk. Statisztikailag szignifikánsnak tekintettük az eltéréseket, amennyiben p<0,05 értéknek adódott. A 0,05-nél kisebb p értékek mellett az egyes minták közötti különbség hátterében a mintavétel következtében illetve véletlenszerűen megjelenő különbségek kizárhatóak, így azok hátterében egyéb definitív okok állnak. 

Az ambuláns ügyeleti szoftverben (Oxydoki) rögzített adatok alapján történik az ellátott esetek számának havi bontásban való településenként, ellátási helyszínenként, továbbküldésként (beutalásként), életkori megoszlásként történő feltűntetése.

Az adott ügyeleti központ összesített ügyeleti terhelése esetében az összes ellátott esetet (a területen kívüli lakcímmel rendelkező eseteket is magában foglalva) és az ügyeleti központhoz tartozó lakosságszámot vettük figyelembe. Az országos érték meghatározásánál valamennyi a Szolgáltató által működtetett ügyeleti központ összesített ellátási adatait és összesített lakosságszámát vettük figyelembe.

A területen kívüli ellátottak esetén az adott ügyeleti központ által ellátott területen kívüli esetek számát az ügyeleti központ teljes lakosságszámának arányában vizsgáltuk. 

Az ügyeleti terhelés havi bontásban történő vizsgálatánál az adott ügyeleti központ által az adott hónapban ellátott összes esetet vettük figyelembe. 

Az egyes települések lakosság arányos ügyeleti aktivitásának vizsgálata során az adott településen állandó lakcímmel rendelkező, illetve az adott településen állandó lakcímmel nem rendelkező, de ottani lakcímen ellátott esetek számát vettük figyelembe. Az egyéb esetek az ügyeleti központ területén kívüli állandó lakcímmel rendelkező, esetenként külföldi betegek ellátását jelentik, melyek esetében az ellátási helyszín az ügyeleti rendelő vagy egyéb helyszín/közterület volt.

Az ellátás helyszínének vizsgálata során a rendelőben, lakáson és egyéb területen/közterületen történő ellátások megoszlását vizsgáltuk. Itt azonban az adott település esetében csak az ott állandó lakcímmel rendelkező lakosok ellátást vettük figyelembe, tekintettel arra hogy az ügyeleti központban ellátott területen kívüli betegek nem minden esetben rendelhetőek egyértelműen egy adott településhez (rendelőben ellátott betegek esetén nem mindig ismert az állandó lakcímen kívül a tartózkodási hely, átutazó betegek stb.). A rendelőben és lakáson ellátott esetek korösszetételét vizsgálva az országos értékeknél csak a vegyes ügyeletek (felnőtteket és gyermekkorúakta ellátó ügyeletek) mutatóit vettük figyelembe az országos átlagérték meghatározásánál, tekintettel arra, hogy a csak felnőtt ügyeletek forgalmát is figyelembe véve a valósnál hamisan alacsonyabb értékeket kapnánk.

Az ellátások életkor szerinti vizsgálata során fentiekhez hasonlóan szintén csak a felnőttkek és gyermekkorúakat egyaránt ellátó ügyeleti központok adatait vettük figyelembe az országos átlagértékek meghatározásánál.

Az ellátott betegek korösszetételének elemzése során az ambuláns betegellátási rendszerünkben (Oxidoki) az egyes ellátások során rögzített adatok alapján határoztuk meg az egyes korcsoporton belül ellátott esetek számát. A vizsgált ügyeleti központ esetében az egyes korcsoportok látszámának meghatározásához a KSH helységnévtárában szereplő adatokat és a KSH 2012. évi interaktív korfájának vonatkozó demográfiai adatait vettük figyelembe.

A továbbküldések vizsgálata során az ambuláns betegellátási programunkban az egyes ellátások során rögzített adatok szolgáltak az elemzés forrásául. Ugyanezen adatok alapján történt a beutalások tekintetében a mentés és nem térített utazás formájában történő továbbküldések arányának elemzése is.

5.2. Az ellátott esetek fő paramétereit havi bontásban az alábbi táblázat mutatja:
	
	Jan
	Feb
	Már
	Ápr
	Máj
	Jún
	Júl
	Aug
	Szep
	Okt
	Nov
	Dec
	Össz

	Berettyóújfalu
	56
	48
	127
	49
	63
	63
	71
	51
	63
	79
	48
	95
	813

	Bakonszeg
	8
	1
	14
	4
	5
	4
	8
	3
	6
	3
	2
	7
	65

	Bihardancsháza
	0
	1
	2
	0
	2
	1
	0
	1
	0
	1
	0
	0
	8

	Bihartorda
	5
	1
	4
	2
	4
	4
	4
	1
	1
	5
	4
	5
	40

	Darvas
	2
	1
	4
	6
	2
	3
	2
	3
	1
	0
	0
	1
	25

	Furta
	2
	2
	5
	3
	6
	5
	2
	3
	3
	5
	5
	4
	45

	Gáborján
	2
	5
	6
	3
	6
	4
	1
	5
	3
	3
	1
	3
	42

	Hencida
	14
	4
	27
	10
	12
	11
	10
	22
	10
	7
	11
	10
	148

	Mezősas
	3
	4
	10
	3
	3
	6
	5
	3
	1
	4
	1
	2
	45

	Nagyrábé
	7
	3
	2
	2
	5
	7
	6
	10
	6
	4
	9
	6
	67

	Sáp
	7
	6
	5
	2
	4
	1
	4
	5
	8
	4
	7
	10
	63

	Szentpéterszeg
	5
	1
	7
	9
	7
	4
	3
	5
	2
	3
	5
	5
	56

	Vekerd
	1
	7
	9
	9
	5
	1
	0
	1
	1
	0
	1
	3
	38

	Zsáka
	4
	9
	8
	8
	5
	4
	4
	5
	4
	2
	7
	7
	67

	Egyéb
	6
	7
	14
	9
	9
	16
	15
	15
	11
	21
	16
	20
	159

	Összesen
	122
	100
	244
	119
	138
	134
	135
	133
	120
	141
	117
	178
	1681

	

	Ellátás a rendelőben
	38
	30
	112
	43
	46
	50
	58
	54
	43
	63
	41
	69
	647

	Ellátás a beteg lakásán
	83
	68
	131
	76
	90
	84
	75
	79
	76
	77
	76
	108
	1023

	Egyéb helyszín
	1
	2
	1
	0
	2
	0
	2
	0
	1
	1
	0
	1
	11

	Összesen
	122
	100
	244
	119
	138
	134
	135
	133
	120
	141
	117
	178
	1681

	

	Továbbküldés mentővel
	14
	8
	19
	14
	10
	9
	10
	12
	12
	12
	9
	23
	152

	Továbbküldés nem térített
	2
	2
	2
	1
	2
	3
	0
	3
	3
	1
	1
	7
	27

	Összesen
	16
	10
	21
	15
	12
	12
	10
	15
	15
	13
	10
	30
	179

	

	18 év feletti
	109
	80
	215
	106
	119
	121
	126
	124
	108
	135
	109
	168
	1520

	18 év alatti
	13
	20
	29
	13
	19
	13
	9
	9
	12
	6
	8
	10
	161

	Összesen
	122
	100
	244
	119
	138
	134
	135
	133
	120
	141
	117
	178
	1681


5.3. Az ellátott esetek területi megoszlása és az összesített ügyeleti terhelés.

	
	2010.
	2011.
	2012.

	Ellátottak száma
	1659
	1684
	1681

	Lakosság arányos ellátás (eset/1000 fő)
	57,8
	59,2
	61,3


Az ügyelet által ellátott esetszám évek óta stabilnak tekinthető, jelentős változások az ügyelet által ellátott esetszámban nem észlelhetőek. Fenti időszakban valamennyi évben közel 1700 esetben történt ügyeleti ellátás, mely a területen élő lakosság 6 % körüli ellátását jelenti. Ez azonban nem értelmezhető úgy, hogy a lakosság 6%-a jelentkezett ügyeleti ellátásra, ugyanis ez magában foglalja az egyéb településen állandó lakóhellyel rendelkező és külföldi állampolgárok ellátását is, akik ellátása 2012-ben az összes ügyeleti ellátás 9,5 %-át jelentette. Figyelembe kell venni azt is, hogy egy személy (pl. idős, több betegséggel rendelkező) több alkalommal is kerülhet ügyeleti ellátásra.

Az ügyeleti terhelést jelző paraméter, a lakosság arányos ellátás (eset/1000 lakos) évek óta stabilan 60 eset/1000 lakos/év értéknek adódik, és az elmúlt évek során folyamatosan enyhén emelkedő tendenciát mutat. 

A ügyeleti terhelés jelentős részét változatlanul a nem sürgősségi ellátást igénylő esetek jelentős száma, valamint a rossz szociális körülmények között élők nagyszámú megjelenése eredményezi. 

A jogszabályokban meghatározott, következő rendelési időig nem halasztható eseteknek nem megfelelő, hanem halasztható esetek jelentős száma komoly mértékben veszélyezteti az ügyeleti ellátás biztonságát, hiszen a sürgős ellátásra szoruló betegek ellátása a nem sürgős esetek ellátásának következtében akár jelentős késedelmet is szenvedhet. Ezért a nem ügyeleti ellátást igénylő esetek számának visszaszorítása továbbra is folyamatos erőfeszítést igényel. Az ügyeleti ellátásra jellemző, nem érkezési hanem sürgősségi sorrendben történő ellátás, és az Országos Mentőszolgálattal közösen működtetett diszpécserszolgálat hatékony működése következtében sürgős beavatkozást igénylő esetek ellátása jelentős késedelmet szerencsés módon egyetlen esetben sem szenvedett, de a betegellátás biztonságának növelése a nem ügyeleti ellátást igénylő esetek számának visszaszorítása továbbra is fontos cél kell maradjon. A nem ügyeleti ellátások számának visszaszorítása ugyanakkor komoly óvatosságot igényel, hiszen az ellátást megelőzően nem jelenthető ki felelősséggel, hogy az adott ellátás a jogszabályi feltételekben meghatározott ügyeleti ellátás kritériumainak megfelel-e, ezt csak utólag az ellátás megtörténte után lehet kijelenteni. Ezért Társaságunknál alapelv, hogy az ellátásra jelentkező minden beteg ellátása a szakma szabályainak megfelelő sürgősségi sorrendben meg kell történjen, vizsgálat nélkül előzetesen az ellátás indokoltságát véleményezni nem lehet, legfeljebb utólag lehetséges a beteg figyelmének felhívása a későbbiekben hasonló panaszokkal a megfelelő időben és megfelelő ellátási szinten történő megjelenésre. Ezen esetek visszaszorítása mint látható elsődlegesen nem egészségügyi, hanem egészségkultúrával összefüggő kérdés, melynek hatékony kezelése megfelelő egészségügyi edukációval kezelhető, elsősorban egészségpolitikai kérdés kell legyen, még akkor is, ha figyelembe vesszük hogy ezen esetek ellátása nem csak szakmai értelemben, hanem gazdaságilag is fontos kérdés, hiszen jelentős anyagi terhet ró a Szolgáltatóra és az Önkormányzatokra egyaránt, valamint konfliktusokat eredményezhet az ellátás során úgy az ellátó személyzet, mint az ellátásra várakozó betegek között is.

A szociálisan hátrányos helyzetű csoportba tartozó betegek nagyszámú megjelenése szintén elsősorban egészségpolitikai kérdes. Ezen csoportban tartozó betegek nagyszámú megjelenésének oka összetett. Sok esetben az alapellátásban dolgozó kollégák indikációja ellenére a krónikus megbetegedések gondozására hivatott szakrendeléseken nem jelennek meg, az ott javasolt gyógyszereket nem váltják ki, vagy nem a megfelelő módon és/vagy dózisban alkalmazzák. Ráadásul fenti csoport esetén a rossz szociális körülményekből adódó, azzal részben összefüggő krónikus betegségek lényegesen nagyobb arányban, és nem megfelelő együttműködésük miatt jóval súlyosabb stádiumban észlelhetőek. Mindezek azonban nem kizárólag a rossz szociális körülények következtében észlelhetőek, ezért pusztán szociális jellegű intézkedésekkel nem is várható megfelelő megoldás. Mindenképpen szükséges fenti csoport egészségügyi ismereteinek, együttműködésének fejlesztése, mely javítható az alapellátásban dolgozó szakemberek (orvosok, szakdolgozók), védőnői hálózat, ügyeleti Szolgáltató, civil szervezetek, Kisebbségi Önkormányzatok és az Önkormányzat együttműködésével, azonban megoldása mindenképpen rendszerszintű, országos egészségpolitikai kérdést jelent.

	
	Az ügyeleti központ területén állandó lakcímmel rendelkező ellátottak száma
	Egyéb lakcímmel rendelkező ellátottak száma

	
	2010.
	2011.
	2012.
	2010.
	2011.
	2012.

	Ellátott esetek száma
	1509
	1536
	1522
	150
	148
	159

	Ellátottak aránya (%)
	91,0
	91,2
	90,5
	9,0
	8,8
	9,5


A területen kívüli ellátottak aránya évek óta stabilan az összes ellátások 9% körüli arányban történik, mely a 2012-ben észlelt 4,7%-os országos átlagnál lényegesen magasabb érték. A különbség azonban a statisztikailag jelentős mértéket nem éri el (p=0,28). Az ellátott 159 területen kívüli állandó lakcímmel rendelkező beteg 53 egyéb, alapvetően környező  településről érkezett, és 5 esetben 3 különböző országból érkezett külföldi beteg ellátása is történt. Az adatok alapvetően az idegenforgalom alacsony mértékére utalnak, és az ügyeleti forgalomban a határ közelsége sem okoz jelentős forgalomnövekedést. Összességében az alapellátási ügyeletet tehát az ügyelet ellátási területén élő lakosság vette igénybe.

5.4. Az ügyeleti terhelés változása havi bontásban a 2012. év során.

Tekintettel arra, hogy az ügyeleti igénybevétel intenzitása az év során jelentős szezonális változásokat mutathat, mindenképpen vizsgálandó paraméter az ügyeleti terhelés havonta történő változása, és annak egyéb központokhoz viszonyított értéke. A 2012. év során március hónapban jelentős ügyeleti aktivitás-növekedést észlelhettünk, mely a Berettyóújfalu központi ügyelet esetében is megfigyelhető volt. Az aktivitás növekedés magyarázata az influenza-szerű tünetekkel járó megbetegedések számának emelkedése volt, mely emelkedés feltehetőleg a határ közelsége miatt és a járvány terjedési irányát is figyelembe vételével kissé az országosnál hamarabb kezdődött. Berettyóújfalu központi ügyelet esetében elmondható, hogy az ügyeleti aktivitás havi változásai az országos átlagot pontosan követik, a területre specifikus kórképek halmozódása nem figyelhető meg. 
5.5. Az ügyeleti központhoz tartozó egyes települések ügyeleti részvétele.

	
	Ellátottak száma (eset)
	Ellátottak aránya (%)
	Lakosság száma
	Lakosság aránya (%)
	Lakosság arányos ellátás

(eset/100 fő)

	Berettyóújfalu
	813
	48,4
	15167
	55,2
	53,6

	Bakonszeg
	65
	3,9
	1160
	4,2
	56,0

	Bihardancsháza
	8
	0,5
	180
	0,7
	44,4

	Bihartorda
	40
	2,4
	897
	3,3
	44,6

	Darvas
	25
	1,5
	527
	1,9
	47,4

	Furta
	45
	2,7
	1136
	4,1
	39,6

	Gáborján
	42
	2,5
	876
	3,2
	47,9

	Hencida
	148
	8,8
	1275
	4,6
	116,1

	Mezősas
	45
	2,7
	591
	2,2
	76,1

	Nagyrábé
	67
	4,0
	1974
	7,2
	33,9

	Sáp
	63
	3,7
	938
	3,4
	67,2

	Szentpéterszeg
	56
	3,3
	1101
	4,0
	50,9

	Vekerd
	38
	2,3
	112
	0,4
	339,3

	Zsáka
	67
	4,0
	1544
	5,6
	43,4

	Egyéb
	159
	9,5 %
	-
	-
	-

A Berettyóújfalu ügyeleti központ által ellátott települések tekintetében megállapítható, hogy az egyes települések lakosságuk száma arányában képviseltetik magukat az ügyeleti ellátásban. Lényeges különbség Hencida és Vekerd esetében észlelhető. Hencida esetében az ügyeleti terhelés az átlagos érték kétszerese, míg Vekerd esetében ennél is magasabb ügyeleti terhelést észlelhetünk. Az ügyeleti központ által ellátott valamennyi további település esetében az ügyeleti központra jellemző átlagértéktől statisztikailag számottevő  mértékű alul- vagy felülreprezentáció nem észlelhető (p>0,05). 

5.6. Az ellátás helyszínének megoszlása. 

	
	Összes ellátás
	Ellátás a rendelőben
	Ellátás a beteg lakásán
	Ellátás közterületen / egyéb helyszínen

	2009.
	1765
	698 (39,5 %)
	1050 (59.5 %)
	17 (1,0 %)

	2010.
	1659
	562 (33,9 %)
	1075 (64,8 %)
	22 (1,3 %)

	2011.
	1954
	587 (30,0 %)
	1346 (68,9 %)
	21 (1,1 %)

	2012.
	1681
	647 (38,5 %)
	1023 (60,9 %)
	11 (0,7 %)


Az ellátási helyszínek megoszlásának vizsgálata során valamennyi, tárgyévben történő ügyeleti ellátásokat figyelembe véve látható, hogy a betegellátás nagyobb részben az ügyeleti rendelőn kívül történik. Az ellátási helyszínek megoszlási aránya az országos átlaghoz képest fordított, (a 2012-ben észlelhető országos átlagot figyelembe véve az ellátások 64,2%-a az ügyeleti rendelőben, 35,0%-a a beteg lakóhelyén/tartózkodási helyén, 0,8%-a egyéb helyszínen/közterületen történt). A lakáson történő ellátások tekintetében azonban továbbra is gyakran megfigyelhető, hogy az ügyelet házhoz hívása nem csak a jogszabályban meghatározott és szakmailag indokolt esetekben, hanem sokszor  kényelmi szempontok alapján történik meg. A kényelmi szempontok alapján történő helyszíni ellátások arányát azonban még az óhatatlan konfliktusok ellenére is csökkenteni szükséges, mert a nagyarányú lakáson történő betegellátás az ügyeleti ellátás biztonságát veszélyezteti, hiszen a lakáson történő ellátás időigénye több tényezőtől is függően a rendelőben való ellátás időigényének átlagosan 3-20-szorosa lehet, indokolatlan várakozásra kényszeríti a rendelőben megjelenő betegeket és jelentős többletköltséget is okoz a feladatot ellátó Szolgáltató, és az Önkormányzatok számára egyaránt!
5.7. Az ellátás helyszínének megoszlása az ügyleti központhoz tartozó egyes települések tekintetében:
	2012. évi adatok
	Összes ellátás
	Ellátás a rendelőben
(eset / %)
	Ellátás a beteg lakásán

(eset / %)
	Ellátás közterületen / egyéb helyszínen

	Berettyóújfalu
	813
	377
	46,37
	433
	53,26
	3
	0,37

	Bakonszeg
	65
	24
	36,92
	41
	63,08
	0
	0,00

	Bihardancsháza
	8
	2
	25,00
	6
	75,00
	0
	0,00

	Bihartorda
	40
	7
	17,50
	33
	82,50
	0
	0,00

	Darvas
	25
	7
	28,00
	18
	72,00
	0
	0,00

	Furta
	45
	10
	22,22
	35
	77,78
	0
	0,00

	Gáborján
	42
	7
	16,67
	35
	83,33
	0
	0,00

	Hencida
	148
	9
	6,08
	137
	92,57
	2
	1,35

	Mezősas
	45
	5
	11,11
	40
	88,89
	0
	0,00

	Nagyrábé
	67
	18
	26,87
	49
	73,13
	0
	0,00

	Sáp
	63
	5
	7,94
	58
	92,06
	0
	0,00

	Szentpéterszeg
	56
	20
	35,71
	36
	64,29
	0
	0,00

	Vekerd
	38
	1
	2,63
	37
	97,37
	0
	0,00

	Zsáka
	67
	12
	17,91
	54
	80,60
	1
	1,49

	Egyéb
	159
	143
	89,94
	11
	6,92
	5
	3,14

Az egyes településeken az ellátási helyszínek megoszlását vizsgálva az adott településen állandó lakcímmel rendelkező lakosok ellátását vettük figyelembe. Az ellátás helyszíne tekintetében az ügyeleti központhoz tartozó települések adatait elemezve megállapítható, hogy az ügyelet által ellátott valamennyi település esetében az országos értékeknél lényegesen magasabb arányban észlelhetünk lakáson történő ellátást. Az országos átlagot lényegesen meghaladó arányban megfigyelhető lakáson történő ellátás a Berettyóújfalu környéki települések esetében az ügyeleti rendelő nagyobb földrajzi távolsága magyarázza. Szerepe van ugyanakkor sok esetben a lakosság szociálisan hátrányos helyzetének, de mindezek figyelembe vétele mellett is sok esetben kényelmi szempontok alapján történik az ügyelet házhoz hívása. Az ilyen jellegű hívások számának jelentős csökkentése azonban még az óhatatlan konfliktusok ellenére is feltétlenül szükséges, mert a nagyarányú lakáson történő betegellátás az ügyeleti ellátás biztonságát veszélyezteti, hiszen a lakáson történő ellátás időigénye több tényezőtől is függően a rendelőben való ellátás időigényének átlagosan 3-20-szorosa lehet, illetve jelentős várakozási időt eredményezhet a rendelőben megjelenő betegek számára, igen jelentős anyagi terhet ró a Szolgáltatóra és Önkormányzatra egyaránt, illetve súlyosan veszélyezteti a valóban sürgősségi ellátásra szoruló betegek ellátási biztonságát. 

A rendelőben történő ellátási aktivitás tekintetében tekintetében elmondható, hogy az ellátott települések közül a rendelőben történő teljes ügyeleti forgalmat figyelembe véve statisztikailag jelentős mértékben való eltérést egyedül Berettyóújfalu esetében észlelhetünk, ahol is az átlagos rendelői forgalmat figyelembe véve a rendelőben történő ügyeleti aktivitás a korábbiakkal összhangban statisztikailag is jelentős mértékű felülreprezentációt mutat (p=0,004). A többi település tekintetében a rendelői aktivitást figyelembe véve az átlagos értéktől statisztikailag szignifikáns különbség egyetlen település tekintetében sem észlelhető. Ezen egyértelműen az ügyeleti rendelő könnyebb megközelíthetősége magyarázza, és az ügyeleti központnak helyt adó település tekintetében észlelhető rendelői aktivitás felülreprezentációja a Társaságunk által üzemeltetett valamennyi közpponti ügyelet esetében általánosan megfigyelhető jelenség. 

A lakáson történő ellátások esetében Vekerd kivételével valamennyi település esetében az ügyeleti központra jellemző átlagos értéknek megfelelő lakáson történő ellátási aktivitást észlelünk. Vekerd  esetében azonban statisztikailag is számottevő mértékben magasabb lakáson történő ellátási aktivitás észlelhető (p=5,25x10-8), azaz Vekerd esetében a korábban ismertetett jelentős összügyeleti aktivitás alapvetően a lakáson történő ellátások nagy számából adódik. 
5.8. Az ellátott esetek életkor szerinti megoszlása.

	
	Összes ellátás
	Ellátott felnőttek száma
	Ellátott gyermekek száma (18 éven aluliak) 

	2009.
	1765
	1524 (86,3 %)
	241 (13,7 %)

	2010.
	1659
	1487 (89,6 %)
	172 (10,4 %)

	2011.
	1954
	1731 (88,6 %)
	218 (11,4 %)

	2012.
	1681
	1520 (90,4 %)
	161 (9,6 %)


Látható, hogy az ellátottak jelentős része felnőtt korú, a 18 éven aluli ellátottak száma évek óta az összes ellátott eset 10 % körüli arányát jelenti. Ez a Szolgáltató által üzemeltetett egyéb központokban 2012-ben megfigyelhető 24,2%-os átlagos értéktől jelentősen alacsonyabb értéknek tekinthető. Az ellátott 18 éven aluliak ilyen aránya nem indokolja önálló gyermekorvosi ügyelet működtetését, a gyermekek ellátása a Központi ügyeleten fenti esetszámok mellett biztonsággal megoldható. 

A felnőttkorú ellátottak tekintetében az ügyeleti terhelést az egyes települések részvételének függvényében vizsgálva megállapítható, hogy a Berettyóújfalu központi orvosi ügyeletre jellemző átlagértéktől Vekerd kivételével statisztikailag szignifikáns eltérést egyetlen település esetében sem láthatunk. Vekerd esetében azonban statisztikailag is számottevően magasabb ügyeleti aktivitás észlelhető a felnőtt lakosság ellátása tekintetében (p=3,04x10-8) 

A 18 éven aluli ellátottak tekintetében az ügyeleti terhelést az egyes települések részvételének függvényében vizsgálva megállapítható, hogy a Berettyóújfalu ügyeleti központhoz tartozó települések esetében a gyermekek ellátási aktivitása igen heterogén képet mutat. Statisztikai értelemben egyedül Hencida esetében észlelhető az ügyeleti  központ átlagértékéhez viszonyítva jelentős mértékben nagyobb aktivitás a gyermekek ellátása tekintetében (p=8,30x10-8), az összes többi település esetében a különbség statisztikai értelemben nem számottevő. Ugyanakkor meg kell említeni, hogy 2012-ben Bihardancsháza és Darvas esetében egyáltalán nem került 18 éven aluli személy ügyeleti ellátásra, ami demográfiai értelemben igen aggasztó adat, és a térség korösszetételének aggasztó tendenciáira, a lakosság elöregedésére utal, amit feltehetőleg népességmozgalmi folyamatok még tovább súlyosbítanak. 

[image: image8.png]Eset/1000 lakos/év

Felné6ttek lakossag aranyos ellatasa 2012.

16

14 /‘\

12
[ S— /

10 A —/

2 / \ / = Berettyoujf. tgy.
/ — ~ —— Orszégos atlag

4 N

2

0 — T T T T T T T 1

EEE5TS225558





[image: image9.png]Eset/1000 lakos/év

Gyermekek lakossag aranyos ellatasa 2012

30
25 A
A
15 )/ \/’
10
5
Ne~—
0 ——
5855753553348

= Berettyoujfalu tigyelet

= Orszagos atlag






A felnőttek esetében észlelhető teljes ügyeleti központra vonatkozó ellátásokat szezonálisan vizsgálva a felnőtt ellátások tekintetében az  országos tendenciáknak pontosan megfelelő változások észlelhetőek, és hasonló tendenciákat láthatunk a gyermekre vonatkozó ellátások vizsgálata során is. A márciusban észlelhető jelentősebb kiugrást az összes ellátásnál leírtaknak megfelelően a felső légúti, influenza-szerű tünetekkel járó vírusfertőzések számának megszaporodása okozza, mely az országos tendenciáknak megfelelően észlelhető. Az ellátási aktivitás a felnőttek és gyermekek esetében is párhuzamosan mozog, tehát 2012-ben nem volt észlelhető korcsoportra specifikus kórképek halmozódása. 
	2012.
	Ellátott esetek száma
	Eset%
	Korcsoport lélekszáma
	Korcsoport%

	0-4
	71
	4,2
	1357
	5,2

	5-9
	23
	1,4
	1341
	1,7

	10-14
	17
	1,0
	1338
	1,3

	15-19
	73
	4,3
	1561
	4,7

	20-29
	200
	11,9
	3569
	5,6

	30-39
	265
	15,8
	4449
	6,0

	40-49
	171
	10,2
	3602
	4,7

	50-59
	241
	14,3
	3841
	6,3

	60-69
	209
	12,4
	3182
	6,6

	70-79
	211
	12,6
	2094
	10,1

	80-
	200
	11,9
	1143
	17,5


A korcsoport szerinti megoszlások vizsgálata tekintetében a KSH 2012. évi helységnévtárában szereplő lakosságszámot és a KSH 2012. évre vonatkozó interaktív korfájának demográfiai adatait vettük figyelembe. Az eset% értékek az adott korcsoportba tartozó megjelenések összes megjelenéshez viszonytott arányát jelentik, míg a korcsoport% az adott korcsoportba tartozó megjelenések adott korcsoport létszámához viszonyított értékét. A korcsoport% azonban nem értelmezhető úgy, hogy az adott korcsoportba tartozó lakosok adott %-a került ügyeleti ellátásra, ugyanis egyetlen személy töb alkalommal is ellátásra kerülhet. Ennek ellenére a korcsoport% jól jelzi az adott korcsoport ügyeleti megjelenési gyakoriságát.

Az egyes korcsoportok tekintetében megállapítható, hogy legnagyobb arányban a 30-39, illetve a 50-59 év közötti korosztály, míg legalacsonyabb arányban az 5-9 és a 10-14 év közötti korosztály jelentkezik ügyeleti ellátásra. A Berettyóújfalu központi ügyelet által ellátott esetek korcsoportok szerinti megoszlása azonban jelentős különbségeket mutat az országosan észlelhető tendenciáktól,mely elsősorban a gyermekkorúak ellátása tekintetében jelentkezik. A gyermekkorúak ellátása az összes ellátás jóval kisebb arányát jelenti a Berettyóújfalu központi orvosi ügyelet által ellátott települések esetében, míg a felnőttkorúak esetében lényegében az országos megoszlást követő ellátási arányok észlelhetőek. Ez a korábban leírtakkal összhangaban a népesség korösszetételének kedvezőtlen szerkezetére utal. 

Az egyes korcsoportok saját lélekszámukhoz viszonyított ügyeleti aktivitását vizsgálva viszont jól látható, hogy a 70-79 és a 80 év feletti korosztály ügyeleti aktivitása tekinthető igen jelentősnek. Az ellátási aktivitás tekintetében még szembetűnőbb a 18 éven aluliak országosan jellemző értékekhez viszonyított alacsony ellátási aktivitása.

5.9. A továbbküldésre kerültő esetek és a továbbküldés módja.

	
	Összes ellátás
	Kórházba utaltak
	Továbbküldés mentővel
	Továbbküldés egyéb módon (nem térített)

	2009.
	1765
	235 (13,3 %)
	191 (81,3 %)
	44 (18,7 %)

	2010.
	1659
	178 (10,7 %)
	154 (86,5 %)
	24 (13,5 %)

	2011.
	1954
	286 (14,6 %)
	240 (83,9 %)
	46 (16,1 %)

	2012.
	1681
	179 (10,6 %)
	152 (84,9 %)
	27 (15,1 %)


Az ellátott összes eset évek óta stabilan közel 10-15% közötti arányban kerülnek továbbküldésre, mely kissé alacsonyabb a Szolgáltató által működtetett egyéb telephelyeken 2012-ben észlelhető átlagosan 14,7 %-os beutalási aránynál, de a külöünbség statisztikailag számottevő mértéket nem ér el. A beutalások ellátottak számához viszonyított alacsony, 10% körüli aránya azt mutatja, hogy az ügyeleti ellátást sok esetben a lakosság indokolatlanul veszi igénybe, hiszen az ellátásra jelentkezők közel 90 %-a nem szorul további kórházi kezelésre, otthonában kezelhető. Részben azonban mutatja orvosaink felkészültségét is, hiszen az összes ellátott esethez viszonyított alacsony beutalási arány annak is következménye, hogy igen sok egyszerűbb beavatkozást orvosaink helyben vagy a rendelőben elvégeznek, megteremtik a megfelelő ellátást követően a beteg otthoni kezeléséhez szükséges körülményeket. A kórházba utalt betegek esetében évek óta stabilan 80-85% közötti arányában láthatjuk az Országos Mentőszolgálat segítségével történő szállítást, az esetek 20 % körüli részében azonban egyéb módon való (saját gkv. vagy tömegközlekedési eszköz) történik meg a beteg szállítása. A szállítás módjainak megoszlása a Szolgáltató által működtetett egyéb központok adatait figyelembe véve kedvezőtlenebbnek tekinthető, országosan ugyanis 2012-ben a továbbküldött esetek 65% körüliarányában volt szükség az Országos Mentőszolgálat segítségének igénybevételére, míg 35%-ban a beteg állapota nem indokolta a mentés keretében történő transzportot. A transzporthoz az országos megoszlásnál magasabb arányú mentési igény alapvetően az ügyeletben dolgozó orvosok felkészültségét jelzi, hiszen mutatja, hogy valóban indokolt beutalások történnek meg ügyeleti időben, mely esetek transzportja a beteg állapotát figyelembe véve mentési készültséget igényel, ugyanakkor a lakosság rossz gazdasági-szociális körülményeire is utal. 

6. Összefoglalás
Összességében elmondható, hogy Társaságunk 2012-ben is a korábbi évek gyakorlatának megfelelően sikeresen biztosította az ellátott lakosság hatékony és magas szakmai színvonalú orvosi ügyeleti alapellátását, mely a finanszírozási feltételek, a humán-erőforrás hiány és a működtetési költségek folyamatos emelkedése mellett kizárólag az Önkormányzatokkal való folyamatos, szoros, hatékony és konstruktív együttműködés keretében valósulhatott meg.

Ezért ezúton is köszönjük az Önkormányzat Képviselőtestületének, Polgármesterének, Jegyzőjének az ügyelet stabil, magas szakmai színvonalú működéséhez nyújtott támogatását, és reményünket fejezzük ki a további sikeres együttműködéshez. 

